Ucrainenii anunță că forțele aeriene au doborât 92 din 151 de rachete și drone în timpul atacului nocturn, potrivit Sky News.
Volodimir Zelenski a anunțat pe Telegram că în ciuda dimensiunii atacului toate localitățile vizate "au în funcțiune serviciile necesare".
"Lumea vede țintele teroriștilor ruși cât se poate de clar: centrale electrice și linii de alimentare cu energie, un baraj hidroelectric, clădiri rezidențiale obișnuite, chiar și un troleibuz", a scris Zelenski.
Echipele de salvatori se află pe teren și alimentarea cu energie electrică a fost restabilită, au precizat autoritățile ucrainene.
(sursa: Mediafax)